
   PLx.578-2014



Către,




BIROUL PERMANENT AL 




CAMEREI DEPUTAŢILOR
Vă înaintăm, alăturat, raportul comun suplimentar asupra Proiectului de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004, transmis  Comisiei pentru transporturi şi infrastructură şi Comisiei pentru industrii şi servicii, pentru dezbatere şi avizare în fond, în procedură de urgenţă, cu adresa nr. PL.x 578 din 15 decembrie 2014.
	PREŞEDINTE,


	   VICEPREŞEDINTE,



	        MIHAI LUPU

	    Gheorghe MARIN

PLx.578-2014
R A P O R T      C O M U N     S U P L I M E N T A R
asupra proiectului de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru transporturi şi infrastructură şi Comisia pentru industrii şi servicii, au fost sesizate spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004, transmis cu adresa nr. PL.x 578 din 15 decembrie 2014, înregistrat cu nr. 4c-26/183/16.12.2014, respectiv cu nr. 4c-3/400/16.12. 2014. 
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport comun Comisiile au avut în vedere:

•
avizul favorabil al Consiliului Legislativ (nr.734/25.06.2014);

•
avizul favorabil al Comisiei juridice, de disciplină şi imunităţi (nr.Plx578/03.02.2015).


Senatul, în calitate de primă Cameră sesizată, a adoptat proiectul de lege în şedinţa din 09 decembrie 2014, ca urmare a depăşirii termenului de adoptare, potrivit art. 115 alin. (5) teza a III-a din Constituţia României, republicată.
Proiectul de lege are ca obiect de reglementare modificarea şi completarea Legii petrolului nr.238/2004, cu modificările şi completările ulterioare, în vederea definirii redevenţei, a depozitării petrolului, a sistemului naţional de transport, a dreptului de operare a sistemului naţional de transport, prin încheierea de acte adiţionale între autoritatea competentă şi titularii acordurilor petroliere, potrivit art.31 din legea mai sus menţionată. Soluţia preconizată prin proiectul de lege va conduce la modificarea şi completarea Legii petrolului nr.238/2004 în ceea ce priveşte includerea conductelor de interconectare, definite în conformitate cu legislaţia în vigoare, în sistemul naţional de transport al petrolului şi stabilirea acestora ca fiind bunuri de retur, prin completarea obiectului acordului petrolier cu aceste bunuri, prin încheierea de acte adiţionale, prin modificarea/completarea acordului petrolier.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură şi Comisia pentru industrii şi servicii au dezbătut proiectul de lege în data de 03 martie 2015, în şedinţe separate. 


La lucrările Comisiei pentru transporturi şi infrastructură au fost prezenţi 17 deputaţi din totalul de 20 membri, iar la lucrările Comisiei pentru industrii şi servicii au fost prezenţi 21 deputaţi din totalul de 22 membri.

La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Albulescu Mihai - Secretar de Stat şi doamna Felicia Răcăşanu – director, din partea Ministerului Energiei, Întreprinderilor Mici şi Mijlocii şi Mediului de Afaceri.
În urma dezbaterilor, a analizării punctelor de vedere transmise de Consiliul Legislativ şi a comisiei avizatoare, membrii comisiei au hotărât, cu majoritate de voturi şi o abţinere să propună Plenului Camerei Deputaţilor adoptarea  proiectului de Lege pentru aprobarea Ordonanţei de urgenţă a Guvernului nr. 50/2014 privind modificarea şi completarea Legii petrolului nr. 238/2004, în forma aprobată de Senat.

Proiectul de Lege a fost prezentat în Plenul Camerei Deputaţilor în data de 18 martie 2015, unde s-a solicitat retrimiterea lui la comisii pentru o nouă dezbatere, ca urmare a prezentării unor amendamente care nu au fost cuprinse în raportul iniţial.

Potrivit prevederilor art.61 din Regulamentul Camerei Deputaţilor, republicat, Comisia pentru industrii şi servicii a reluat dezbaterea proiectului de Lege menţionat mai sus în şedinţa din data de  21.04.2015.   

La dezbateri au participat în calitate de invitaţi din partea Ministerului Energiei, Întreprinderilor Mici şi Mijlocii şi Mediului de Afaceri domnul Albulescu Mihai – Secretar de Stat, iar din partea Agenţiei Naţionale pentru Resurse Minerale domnul Gheorghe Duţu – Preşedinte.

La lucrările comisiei au fost prezenţi 18 deputaţi din totalul de 20 de deputaţi membri ai comisiei.

În urma dezbaterilor, a analizării amendamentelor transmise, membrii comisiei au hotărât, cu majoritate de voturi să propună Plenului Camerei Deputaţilor adoptarea  proiectului de Lege pentru aprobarea Ordonanţei de urgenţă a Guvernului nr. 50/2014 privind modificarea şi completarea Legii petrolului nr. 238/2004, cu amendamente admise prezentate în anexa care face parte integrantă din prezentul raport.
Întrucât ulterior au mai fost aduse amendamente la Raport şi pentru finalizarea lui, membrii celor două comisii au continuat dezbaterile intr-o şedinţă comună în data de 23 iunie 2015. 

La dezbateri au participat în calitate de invitaţi din partea Agenţiei Naţionale pentru Resurse Minerale domnul Gheorghe Duţu – Preşedinte.

La lucrările comisiei au fost prezenţi 18 deputaţi din totalul de 18 deputaţi membri ai Comisiei pentru industrii şi servicii şi 22 deputaţi din totalul de 22 deputaţi membri ai Comisiei pentru transporturi şi infrastructură.

În urma dezbaterilor, a analizării amendamentelor transmise, membrii celor două comisii au hotărât în unanimitate să propună Plenului Camerei Deputaţilor adoptarea  proiectului de Lege pentru aprobarea Ordonanţei de urgenţă a Guvernului nr. 50/2014 privind modificarea şi completarea Legii petrolului nr. 238/2004, cu amendamente admise prezentate în anexa care face parte integrantă din prezentul raport.

Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Camera decizională.

Prezentul raport suplimentar înlocuieşte întegral raportul nr. 4c-26/183, respectiv 4c-3/400 din 03.03.2015.
Anexă

A M E N D A M E N T E    A D M I S E

asupra proiectului de Lege pentru aprobarea Ordonanţei de urgenţă a Guvernului nr. 50/2014 privind modificarea şi completarea 

Legii petrolului nr. 238/2004

	Nr.

crt


	OUG nr. 50/2014
	Text adoptat

 de Senat
	Amendamente

 propuse
	Motivaţia

	0
	2
	3
	4
	

	1.
	_________
	LEGE

pentru aprobarea Ordonanţei de urgenţă a Guvernului nr. 50/2014 privind modificarea şi completarea Legii petrolului nr. 238/2004


	Nemodificat
	

	2.
	_________
	Articol unic.- Se aprobă Ordonanţa de urgenţă a Guvernului nr. 50 din 28 iunie 2014 privind modificarea şi completarea Legii petrolului nr. 238/2004, publicată în monitorul oficial al României, Partea I, nr. 483 din 30 iunie 2014.


	Articol unic. - Se aprobă Ordonanţa de urgenţă a Guvernului nr. 50 din 28 iunie 2014 privind modificarea şi completarea Legii petrolului nr. 238/2004, publicată în monitorul oficial al României, Partea I, nr. 483 din 30 iunie 2014, cu următoarea completare:


	

	3
	ORDONANŢĂ DE URGENŢĂ

privind modificarea şi completarea Legii petrolului nr. 238/2004
	
	
	

	4.
	Articol unic.- Legea petrolului nr. 238/2004, publicată în Monitorul Oficial al României, Partea I, nr. 535 din 15 iunie 2004, cu modificările şi completările ulterioare, se modifică şi se completează după cum urmează:
	
	
	

	5.
	1.La articolul 2, punctul 37 se modifică şi va avea următorul cuprins:

37. sistemul naţional de transport al petrolului reprezintă ansamblul conductelor magistrale interconectate care asigură colectarea petrolului extras din perimetrele de exploatare sau a celui provenit din import şi dirijarea lui de la punctele de predare de către producători, respectiv importatori, la unităţile de prelucrare, spre centrele de distribuţie şi consum sau la export, staţiile de pompare şi comprimare, rampele de încărcare-descărcare pe calea ferată, precum şi toate instalaţiile, echipamentele şi dotările aferente acestora, inclusiv segmentele din conductele de interconectare, definite conform art. 100 pct. 34 din Legea energiei electrice şi a gazelor naturale nr.123/2012, cu modificările şi completările ulterioare, aflate pe teritoriul României;"
	Nemodificat
	Nemodificat
	

	6.
	2.La articolul 31, după alineatul (3) se introduce un nou alineat, alineatul (4), cu următorul cuprins:

 (4) Segmentele din conductele de interconectare situate pe teritoriul României se vor constitui ca bunuri de retur ale concesiunilor petroliere în vigoare, prin modificarea/completarea acordului petrolier prin act adiţional. Actul adiţional intră în vigoare la data aprobării lui de către Guvern."
	Nemodificat

Nemodificat
	Nemodificat

Nemodificat
	

	7.
	_________
	________
	– La articolul unic, după punctul 2 se introduce un nou punct, punctul 3, cu următorul cuprins:
 „3. După articolul 61, se introduce un nou articol, articolul 611, cu următorul cuprins:
«Art. 611. - (1) În cazul acordurilor petroliere încetate prin expirarea duratei, pentru care sunt confirmate resurse geologice/reserve de petrol în baza programelor operaţiunilor petroliere avizate de autoritatea competentă, activitatea titularilor care desfăşurau operaţiuni petroliere avizate la data intrării în vigoare a prezentei legi poate continua la obiectivele unde există în posesie infrastructura necesară extracţiei rezervelor de petrol, în baza programelor operaţiunilor petroliere avizate de autoritatea competentă, până la intrarea în vigoare a acordurilor petroliere, cu condiţia ca durata de 30 de ani să nu se fi împlinit. 

(2) Până la data   de 1 septembrie 2015, persoanele juridice în cazul cărora sunt îndeplinite condiţiile prevăzute la alin.(1) pot solicita, prin cerere scrisă însoţită de dovada deţinerii infrastructurii necesare, încheierea de acorduri petroliere prin  excepţie de la prevederile art. 30 alin.(2) 

(3) În baza solicitărilor formulate potrivit alin.(2), autoritatea competentă poate încheia, prin excepţie de la prevederile art. 30 alin. (2) acorduri petroliere care intră în vigoare de la data aprobării prin hotărâre a Guvernului.»”
	Adoparea soluţiei legislative propuse prin acest proiect va avea drept efect stimularea punerii în valoare şi a acelor proiecte de resurse considerate anterior nefezabile, precum şi valorificarea şi dezvoltarea industriei extractive a României şi implicit la creşterea veniturilor la bugetul consolidat


       PREŞEDINTE,                                                                                                                                                VICEPREŞEDINTE,

        Mihai LUPU                                                                                                                                                     Gheorghe MARIN
                     SECRETAR ,                                                                                                                                                          SECRETAR,

                Constantin GALAN                                                                                                                                                  ANTAL Istvan
                 Consilier parlamentar,                                                                                               Consilier parlamentar,

                      Alina  Tănase                                                                                                                                                                                            Viorica Petraşcu                                                                                                                                                              

